title: Padomes Lēmums (ES, Euratom) 2015/457 ( 2015. gada 17. marts ), ar ko atceļ Padomes Lēmumu 2007/124/EK, Euratom, ar ko laikposmam no 2007. līdz 2013. gadam kā daļu no Vispārējās programmas Drošība un brīvību garantēšana izveido īpašu programmu “Terora aktu un citu ar drošību saistītu risku profilakse, gatavība tiem un to seku pārvarēšana”

text:
               20.3.2015

               LV

               Eiropas Savienības Oficiālais Vēstnesis

               L 76/1

         PADOMES LĒMUMS (ES, Euratom) 2015/457
   (2015. gada 17. marts),
   ar ko atceļ Padomes Lēmumu 2007/124/EK, Euratom, ar ko laikposmam no 2007. līdz 2013. gadam kā daļu no Vispārējās programmas Drošība un brīvību garantēšana izveido īpašu programmu “Terora aktu un citu ar drošību saistītu risku profilakse, gatavība tiem un to seku pārvarēšana”
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 352. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 203. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Parlamenta piekrišanu,
   saskaņā ar īpašu likumdošanas procedūru,
   tā kā:

               (1)

               Ar Padomes Lēmumu 2007/124/EK, Euratom (1) izveido īpašu programmu “Terora aktu un citu ar drošību saistītu risku profilakse, gatavība tiem un to seku pārvarēšana” (“programma”), kas attiecas uz laikposmu no 2007. gada 1. janvāra līdz 2013. gada 31. decembrim.

               (2)

               Ar Eiropas Parlamenta un Padomes Regulu (ES) Nr. 513/2014 (2) iekšējās drošības fonda ietvaros ir jānosaka jauni noteikumi, kas paredz finansiālo atbalstu policijas sadarbībai, noziedzības novēršanai un apkarošanai un krīžu pārvarēšanai laikposmam no 2014. gada 1. janvāra līdz 2020. gada 31. decembrim.

               (3)

               Tādēļ būtu jāatceļ Lēmums 2007/124/EK, Euratom no 2014. gada 1. janvāra.

         IR PIEŅĒMUSI ŠO LĒMUMU.
   1. pants
   Lēmumu 2007/124/EK, Euratom atceļ no 2014. gada 1. janvāra.
   2. pants
   1.   Atcelšana, kas paredzēta 1. pantā, neietekmē iespēju turpināt vai pārveidot, tostarp pilnīgi vai daļēji atcelt, programmā paredzētos projektus līdz to slēgšanai vai finanšu palīdzību, ko Komisija apstiprinājusi, pamatojoties uz Lēmumu 2007/124/EK, Euratom vai jebkuru citu tiesību aktu, kurš 2013. gada 31. decembrī piemērojams minētajai finanšu palīdzībai.
   2.   Pieņemot lēmumus par līdzfinansējumu saskaņā ar finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai Iekšējās drošības fonda ietvaros, Komisija ņem vērā pasākumus, kuri, pamatojoties uz Lēmumu 2007/124/EK, Euratom, apstiprināti pirms 2015. gada 20. marta un kuriem ir finansiālas sekas laikā, uz ko attiecas minētais līdzfinansējums.
   3.   Atvēlētās līdzfinansējuma summas, kuras Komisija ir apstiprinājusi laikposmā no 2011. gada 1. janvāra līdz 2013. gada 31. decembrim un par kurām līdz noslēguma ziņojuma iesniegšanas termiņam Komisijai nav nosūtīti darbību slēgšanai vajadzīgie dokumenti, Komisija automātiski atceļ līdz 2017. gada 31. decembrim, prasot atmaksāt nepamatoti izmaksātās summas.
   Aprēķinot summu, uz ko attiecas automātiska saistību atcelšana, neņem vērā summas, kas attiecas uz darbībām, kuras ir apturētas saistībā ar tiesvedību vai administratīvu pārsūdzību, kam ir apturoša iedarbība.
   4.   Komisija līdz 2015. gada 31. decembrim iesniedz Eiropas Parlamentam un Padomei ziņojumu par Lēmuma 2007/124/EK, Euratom īstenošanas rezultātiem laikposmā no 2011. līdz 2013. gadam, kā arī par īstenošanas kvantitatīvajiem aspektiem.
   3. pants
   1.   Šis lēmums stājas spēkā tajā pašā dienā, kad stājas spēkā Regula (ES) No 513/2014.
   2.   Ja Regula (ES) No 513/2014 stājas spēkā pirms šā lēmuma publicēšanas Eiropas Savienības Oficiālajā Vēstnesī, šis lēmums stājas spēkā nākamajā dienā pēc tā publicēšanas.
   4. pants
   Šis lēmums ir adresēts dalībvalstīm saskaņā ar Līgumiem.

      Briselē, 2015. gada 17. martā

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2007/124/EK, Euratom (2007. gada 12. februāris), ar ko laikposmam no 2007. līdz 2013. gadam kā daļu no Vispārējās programmas Drošība un brīvību garantēšana izveido īpašu programmu Terora aktu un citu ar drošību saistītu risku profilakse, gatavība tiem un to seku pārvarēšana (OV L 58, 24.2.2007., 1. lpp.).

      (2)  Eiropas Parlamenta un Padomes Regula (ES) Nr. 513/2014 (2014. gada 16. aprīlis), ar ko Iekšējās drošības fonda ietvaros izveido finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai (OV L 150, 20.5.2014., 93. lpp.).


title: 2013/231/ES: Padomes Lēmums ( 2013. gada 14. maijs ), ar ko ieceļ Eiropas Ekonomikas un sociālo lietu komitejas locekli no Īrijas

text:
               24.5.2013

               LV

               Eiropas Savienības Oficiālais Vēstnesis

               L 138/13

         PADOMES LĒMUMS
   (2013. gada 14. maijs),
   ar ko ieceļ Eiropas Ekonomikas un sociālo lietu komitejas locekli no Īrijas
   (2013/231/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Īrijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Jim McCUSKER kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, John COREY kungs tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 14. maijā

            Padomes vārdā –

            priekšsēdētājs

         M. NOONAN

      (1)  OV L 251, 25.9.2010., 8. lpp.


title: EBTA Uzraudzības iestādes Lēmums Nr. 388/06/COL ( 2006. gada 13. decembris ), ar ko sešdesmit pirmo reizi groza procesuālo un materiālo tiesību normas valsts atbalsta jomā

text:
               20.3.2008

               LV

               Eiropas Savienības Oficiālais Vēstnesis

               L 81/81

         EBTA UZRAUDZĪBAS IESTĀDES LĒMUMS

   Nr. 388/06/COL
   (2006. gada 13. decembris),
   ar ko sešdesmit pirmo reizi groza procesuālo un materiālo tiesību normas valsts atbalsta jomā
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (1) un jo īpaši tā 61.–63. pantu un 26. protokolu,
   ŅEMOT VĒRĀ nolīgumu starp EBTA valstīm par Uzraudzības iestādes un Tiesas izveidi (2) un jo īpaši tā 24. pantu, 5. panta 2. punkta b) apakšpunktu un 3. protokola I daļas 1. pantu,
   TĀ KĀ saskaņā ar Uzraudzības iestādes un Tiesas nolīguma 24. pantu EBTA Uzraudzības iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības iestādes un Tiesas nolīguma 5. panta 2. punkta b) apakšpunktu EBTA Uzraudzības iestāde izdod paziņojumus vai pamatnostādnes par EEZ līgumā iztirzātajiem jautājumiem, ja tas skaidri paredzēts minētajā līgumā vai Uzraudzības iestādes un Tiesas nolīgumā vai ja EBTA Uzraudzības iestāde to uzskata par nepieciešamu,
   ATGĀDINOT procesuālo un materiālo tiesību normas valsts atbalsta jomā (3), ko EBTA Uzraudzības iestāde pieņēma 1994. gada 19. janvārī (4),
   TĀ KĀ Eiropas Komisija 2006. gada 22. novembrī ir pieņēmusi jaunas Kopienas nostādnes par valsts atbalstu pētniecībai, attīstībai un jauninājumiem, kuru oficiālā versija 2006. gada decembra beigās ir jāpublicē Eiropas Savienības Oficiālajā Vēstnesī,
   TĀ KĀ šīs jaunās nostādnes ir būtiskas arī Eiropas Ekonomikas zonai,
   TĀ KA ir jānodrošina EEZ valsts atbalsta normu vienāda piemērošana visā Eiropas Ekonomikas zonā,
   TĀ KĀ saskaņā ar EEZ līguma XV pielikuma beigu daļā iekļautās nodaļas “VISPĀRĪGI” II punktu EBTA Uzraudzības iestādei pēc apspriešanās ar Komisiju ir jāpieņem tiesību akti, kas atbilstu Eiropas Komisijas pieņemtajiem tiesību aktiem,
   TĀ KĀ tad, kad būs pieejama jauno Kopienas nostādņu par valsts atbalstu pētniecībai, attīstībai un jauninājumiem galīgā oficiālā versija, EBTA Uzraudzības iestāde varēs pieņemt atbilstošas pamatnostādnes,
   TĀ KĀ pašreizējā 14. nodaļa zaudēs spēku 2006. gada 31. decembrī,
   TĀ KĀ tādēļ ir jāpagarina esošās 14. nodaļas termiņš, kamēr EBTA Uzraudzības iestāde pieņems jaunajām Kopienas nostādnēm par valsts atbalstu pētniecībai, attīstībai un jauninājumiem atbilstošas pamatnostādnes,
   APSPRIEDUSIES ar Eiropas Komisiju,
   ATGĀDINOT , ka EBTA Uzraudzības iestāde 2006. gada 13. novembra vēstulē par šo tematu ir apspriedusies ar EBTA valstīm,
   IR PIEŅĒMUSI ŠO LĒMUMU.

               1)

               Valsts atbalsta pamatnostādņu 14. nodaļas “Atbalsts pētniecībai un attīstībai” spēkā esību pagarina, kamēr EBTA Uzraudzības iestāde būs pieņēmusi jaunas pamatnostādnes, kas atbilst jaunajām Kopienas nostādnēm par valsts atbalstu pētniecībai, attīstībai un jauninājumiem. Valsts atbalsta pamatnostādņu 14. nodaļas 14.9. sadaļas līdzšinējo 2. punktu aizstāj ar jaunu 2. punktu šādā redakcijā:
               “Šīs pamatnostādnes piemēro, kamēr EBTA Uzraudzības iestāde pieņems jaunas pamatnostādnes, kas atbilst jaunajām Kopienas nostādnēm par valsts atbalstu pētniecībai, attīstībai un jauninājumiem, kuras Eiropas Komisija pieņēma 2006. gada 22. novembrī.”

               2)

               EBTA valstis tiek informētas ar vēstuli, kurai pievienota šā lēmuma kopija.

               3)

               Eiropas Komisija tiek informēta ar vēstuli, kurai pievienota šā lēmuma kopija.

               4)

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

      Briselē, 2006. gada 13. decembrī

            EBTA Uzraudzības iestādes vārdā —

            priekšsēdētājs

         Bjørn T. GRYDELAND

            Kolēģijas loceklis

         Kristján A. STEFÁNSSON

      (1)  Turpmāk tekstā “EEZ līgums”.

      (2)  Turpmāk tekstā “Uzraudzības iestādes un Tiesas nolīgums”.

      (3)  Turpmāk tekstā “Valsts atbalsta pamatnostādnes”.

      (4)  Sākotnēji publicētas OV L 231, 3.9.1994. un tā EEZ papildinājumā Nr. 32 šajā pašā datumā, pēdējais grozījums pieņemts ar 2006. gada 29. novembra Lēmumu.